
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR.  35
din 14 martie 2017
                        privind participarea Municipiului Sighișoara la organizarea, desfășurarea și 
              finanțarea ediției a XII-a a Festivalului „Sighişoara Internațional Blues Festival”  2017

Consiliul Local al Municipiului Sighişoara, întrunit în şedinţă extraordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6347/III/10.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând solicitarea Asociaţiei Culturale „Sighişoara Blues Hospital”, înregistrată la Municipiul Sighișoara cu nr. 26.046/25.10.2016, prin care solicită organizarea, în parteneriat, cu Municipiul Sighişoara a celei de a XII-a ediţii a Festivalului „Sighişoara Internațional Blues Festival”, în perioada 31 martie - 1 aprilie 2017 și completată cu adresa înregistrată la Municipiul Sighișoara cu nr. 6.199/09.03.2017;

Având în vedere prevederile Legii nr. 273/2006 privind finanţele publice locale, cu modificările şi completările ulterioare; 

Luând în considerare faptul că Biroul buget, contabilitate, salarizare din cadrul Municipiului Sighişoara a confirmat încadrarea în limitele lunare de cheltuieli de 1/12 din prevederile bugetare ale anului precedent a sumei de 60.000 lei, ce se poate acorda ca sprijin financiar pentru organizarea şi desfăşurarea acestei manifestări culturale;  

Ţinând cont de prevederile art. 36 alin. (7) lit. “a” din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora:

,, consiliul local hotărăște, în condițiile legii, cooperarea sau asocierea cu persoane juridice române sau străine în vederea finanțării și realizării în comun a unor acțiuni, lucrări, servicii sau proiecte de interes public local”;

Văzând Raportul de specialitate cu nr. 6342/III/10.03.2017 al Direcției Relaţii Publice și Comunicare, prin care se justifică oportunitatea organizării Festivalului „Sighişoara International Blues Festival” 2017, în perioada 31 martie – 1 aprilie 2017, în parteneriat cu Asociaţia Culturală „Sighişoara Blues Hospital”, îndeplinindu-se prevederile legale în acest sens;


Având în vedere prevederile Hotărârii Consiliului Local Sighișoara nr. 16/27.02.2017 privind desfăşurarea ediţiei a XII-a a Festivalului „Sighişoara Blues Festival” 2017 şi punerea la dispoziţie, cu titlu gratuit, a Sălii de spectacole „Mihai Eminescu”, a foaierului acestei săli, precum şi a Sălii festive a municipiului ;
Având în vedere avizele favorabile ale comisiilor de buget, urbanism, comerţ şi socială;
Ţinând cont de amendamentul formulat în plenul şedinţei extraordinare a Consiliului Local Sighişoara de domnul consilier local Sîrbu Ioan - Iulian, amendament însușit și votat de membrii Consiliului Local Sighișoara;
În temeiul prevederilor art. 36 (2) lit. „c”, „d” şi „e”, (6) lit. „a” pct. 4, pct. 7, (7) lit. „a”,  (9), art. 45 (3), art. 115 (1) lit. „b” din Legea nr. 215/2001, Legea administraţiei publice locale, republicată, cu completările şi modificările ulterioare,
          H O T Ă R Ă Ş T E: 
Art. 1. Se aprobă participarea Municipiului Sighișoara la organizarea, desfășurarea și finanțarea ediției a XII-a a Festivalului „Sighişoara International Blues Festival” 2017, în perioada 31 martie – 1 aprilie 2017. 
Art. 2. Se aprobă cooperarea Municipiului Sighișoara cu Asociaţia Culturală „Sighişoara Blues Hospital” pentru organizarea, desfășurarea și finanțarea ediţiei a XII-a a Festivalului ”Sighişoara Internațional Blues Festival” 2017.
Art. 3. Se aprobă alocarea sumei de 60.000 lei din bugetul local, pentru participarea la cheltuielile de organizare a evenimentului, sumă ce va fi plătită în baza contractelor de achiziţii publice/comenzi pentru servicii de sonorizare, închiriere echipament sonorizare sală și Jam session și a serviciilor de regie artistică lumini, decoruri, închiriere echipamente lumini, înregistrare și masterizare disc, încheiate între Municipiul Sighişoara prin intermediul Biroului Achiziţii, Accesare Fonduri Europene, Management Proiecte şi prestatorii de servicii.
Art. 4. Se aprobă încheierea Convenției de cooperare, dintre Municipiul Sighişoara şi Asociaţia Culturală „Sighişoara Blues Hospital”, conform anexei, care face parte integrantă din prezenta hotărâre.
Art. 5. Se împuterniceşte Primarul Municipiului Sighişoara, Ovidiu-Dumitru Mălăncrăvean, cu semnarea Convenției de cooperare, încheiată între Municipiul Sighişoara şi Asociaţia Culturală „Sighişoara Blues Hospital”, prevăzută la art. 4 din prezenta hotărâre.
Art. 6. (1) Cu data adoptării prezentei hotărâri, se abrogă prevederile  Hotărârii Consiliului Local Sighișoara nr. 16/27.02.2017 privind desfăşurarea ediţiei a XII-a a Festivalului „Sighişoara Blues Festival” 2017 şi punerea la dispoziţie, cu titlu gratuit, a Sălii de spectacole „Mihai Eminescu”, a foaierului acestei săli, precum şi a Sălii festive a municipiului.

            (2) Pentru folosința în vederea organizării și desfășurării ediţiei a XII-a a Festivalului „Sighişoara Internațional Blues Festival” 2017, a Sălii „Mihai Eminescu” şi a foaierului acesteia de către Asociaţia Culturală „Sighişoara Blues Hospital”, pe perioada desfăşurării ediţiei a XII-a a Festivalului ”Sighişoara Internațional Blues Festival” 2017, respectiv pe perioada 28  martie – 2 aprilie 2017 și a Sălii festive a Municipiului Sighişoara de către Asociaţia Culturală „Sighişoara Blues Hospital”, pe perioada desfăşurării ediţiei a XII-a a Festivalului ”Sighişoara Internațional Blues Festival” 2017, respectiv în data de 1.04.2017, între orele 13,30, – 17,00, Asociaţia Culturală „Sighişoara Blues Hospital” va achita Muncipiului Sighișoara taxele stabilite și prevăzute în anexele nr. 3 și nr. 5 la Hotărârea Consiliului Local Sighişoara nr. 105/27.12.2016 privind  stabilirea impozitelor şi taxelor locale pentru anul  2017.   
Art. 7. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Viceprimarul Municipiului Sighişoara, Direcția Relații Publice și Comunicare, Biroul Buget, Contabilitate, Salarizare, Biroul Achiziţii, Accesare Fonduri Europene şi Managementul Proiectelor, Biroul Juridic, Compartimentul Casa de Cultură, Biroul Logistic, Aprovizionare Tehnico-Materială şi Administrativ, Serviciul Public Poliţia Locală din cadrul Municipiului Sighişoara şi Asociaţia Culturală „Sighişoara Blues Hospital”.

Art. 8. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.
                     PREŞEDINTE DE ŞEDINŢĂ,

  

        Gavrilă Ionel
  Contrasemnează/Avizat pentru legalitate

           SECRETAR,



             Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcția Relaţii Publice și Comunicare;

  1 ex. Compartimentul Casa de Cultură;

  1 ex. Biroul Logistic, Aprovizionare Tehnico-Materială şi Administrativ;

  1 ex. Biroul Buget, Contabilitate, Salarizare;

  2 ex. Biroul Achiziţii, Accesare Fonduri Europene, Management Proiecte;

  1 ex. Biroul Juridic;
  1 ex. Serviciul Public Poliţia Locală;

  1 ex. Asociaţia Culturală „Sighişoara Blues Hospital”.
16 ex. 

B.A.

         privind desfăşurarea ediţiei a XII-a a Festivalului „Sighişoara Blues Festival” 2017 şi punerea 
             la dispoziţie, cu titlu gratuit, a Sălii de spectacole „Mihai Eminescu”, a foaierului acestei 
                                                săli, precum şi a Sălii festive a municipiului

Consiliul Local al Municipiului Sighişoara, întrunit în şedinţă ordinară,


Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 4.224/III/5/20.02.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând solicitarea Asociaţiei Culturale „Sighişoara Blues Hospital”, înregistrată la Municipiul Sighişoara cu nr. 3742/15.02.2017, prin care solicită suport logistic pentru desfăşurarea ediţiei a XII-a a Festivalului „Sighişoara Blues Festival” 2017, constând în punerea la dispoziţie, cu titlu gratuit, a Sălii de spectacole „Mihai Eminescu”, a foaierului acesteia şi a Sălii festive a municipiului, pentru desfăşurarea acestui eveniment;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlul gratuit; 

Având în vedere Raportul de specialitate comun, înregistrat cu nr. 4.225/III/5/20.02.2017 al Direcției Relaţii Publice şi Comunicare și al Biroului Logistic, Aprovizionare Tehnico-Materială și Administrativ, prin care se justifică oportunitatea desfăşurării ediţiei a XII-a a Festivalului „Sighişoara Blues Festival” 2017 şi punerea la dispoziţie, cu titlu gratuit, a Sălii de spectacole „Mihai Eminescu”, a foaierului acestei săli, precum şi a Sălii festive a municipiului, în perioada 28 martie – 2 aprilie 2017, către Asociaţia Culturală „Sighişoara Blues Hospital”, pentru organizarea și desfășurarea ediţiei a XII-a a Festivalului „Sighişoara Blues Festival” 2017, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 36 (2) lit. „c” şi „d”, (6) lit. „a” pct. 4 şi 7, (9), art. 45 (3), art. 115 (1) lit. „b” şi a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


H O T Ă R Ă Ş T E:
Art. 1. Se aprobă desfăşurarea ediţiei a XII-a a Festivalului „Sighişoara Blues Festival” 2017, în perioada 31 martie – 1 aprilie 2017, festival organizat de Asociaţia Culturală „Sighişoara Blues Hospital”.

Art. 2. (1) Se aprobă punerea la dispoziţie, cu titlu gratuit, a Sălii „Mihai Eminescu” şi a foaierului acesteia către Asociaţia Culturală „Sighişoara Blues Hospital”, pe perioada desfăşurării ediţiei a XII-a a Festivalului ”Sighişoara Blues Festival” 2017, respectiv pe perioada 28  martie – 2 aprilie 2017.

(2) Se aprobă punerea la dispoziţie, cu titlu gratuit, a Sălii festive a Municipiului Sighişoara către Asociaţia Culturală „Sighişoara Blues Hospital”, pe perioada desfăşurării ediţiei a XII-a a Festivalului ”Sighişoara Blues Festival” 2017, respectiv în data de 1.04.2017, între orele 13,30 – 17,00.

(3) Pentru punerea la dispoziție a sălilor și a spațiilor adiacente acestora se va încheia un protocol între Municipiul Sighișoara și Asociaţia Culturală „Sighişoara Blues Hospital”, care constituie Anexa nr. 1 la prezenta, precum și procesele-verbale de predare-primire aferente, care constituie Anexa nr. 2 și nr. 3 la prezenta, anexe care fac parte integrantă din prezenta hotărâre.
Art. 3. Asociaţia Culturală „Sighişoara Blues Hospital” se obligă ca, activitățile pe care le desfășoară în spațiile puse la dispoziție de Municipiul Sighișoara să fie negeneratoare de profit, sens în care, în termen de 30 de zile de la încheierea evenimentului, va prezenta Consiliului Local Sighișoara un raport financiar.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Direcţia Relaţii Publice şi Comunicare, Compartimentul Casa de Cultură, Biroul Logistic, Aprovizionare Tehnico-Materială şi Administrativ, Serviciul Public Poliţia Locală din cadrul Municipiului Sighişoara şi Asociaţia Culturală „Sighişoara Blues Hospital”.

Art. 5. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

